CELEX: 32020D0754
Language: fi
Date: 2020-06-08 00:00:00
Title: Neuvoston päätös (YUTP) 2020/754, annettu 8 päivänä kesäkuuta 2020, Euroopan unionin Ukrainassa toteuttaman siviiliturvallisuusalan uudistamista koskevan neuvontaoperaation (EUAM Ukraina) operaation johtajan toimeksiannon voimassaolon jatkamisesta

9.6.2020   
               
               
                  FI
               
               
                  Euroopan unionin virallinen lehti
               
               
                  LI 179/1
               
            
         NEUVOSTON PÄÄTÖS (YUTP) 2020/754,
         annettu 8 päivänä kesäkuuta 2020,
         Euroopan unionin Ukrainassa toteuttaman siviiliturvallisuusalan uudistamista koskevan neuvontaoperaation (EUAM Ukraina) operaation johtajan toimeksiannon voimassaolon jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 22 päivänä heinäkuuta 2014 päätöksen 2014/486/YUTP (1) siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina).
                  
               
                     (2)
                  
                  
                     Neuvosto hyväksyi 13 päivänä toukokuuta 2019 päätöksen (YUTP) 2019/761 (2) operaation toimeksiannon jatkamisesta 31 päivään toukokuuta 2021.
                  
               
                     (3)
                  
                  
                     Poliittisten ja turvallisuusasioiden komitea hyväksyi 4 päivänä kesäkuuta 2019 päätöksen (YUTP) 2019/992 (3), jolla Antti HARTIKAINEN nimitettiin operaation johtajaksi 1 päivänä heinäkuuta 2019 alkavaksi ja 30 päivänä kesäkuuta 2020 päättyväksi kaudeksi.
                  
               
                     (4)
                  
                  
                     Poliittisten ja turvallisuusasioiden komitea sopi 14 päivänä toukokuuta 2020, että Antti HARTIKAISEN toimeksiantoa tässä tehtävässä olisi jatkettava 31 päivään toukokuuta 2021,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan Antti HARTIKAISEN toimeksiantoa EUAM Ukrainan operaation johtajana 31 päivään toukokuuta 2021.
         
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä heinäkuuta 2020.
         
         
            Tehty Brysselissä 8 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös 2014/486/YUTP, annettu 22 päivänä heinäkuuta 2014, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) (EUVL L 217, 23.7.2014, s. 42).
         
            (2)  Neuvoston päätös (YUTP) 2019/761, annettu 13 päivänä toukokuuta 2019, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta (EUVL L 125, 14.5.2019, s. 16).
         
            (3)  Poliittisten ja turvallisuusasioiden komitean päätös (YUTP) 2019/992, annettu 4 päivänä kesäkuuta 2019, Euroopan unionin Ukrainassa toteuttaman siviiliturvallisuusalan uudistamista koskevan neuvontaoperaation (EUAM Ukraina) operaation johtajan nimittämisestä (EUAM Ukraina/1/2019) (EUVL L 160, 18.6.2019, s. 24).